The Lost World (2001)

The Lost World er en britisk miniserie fra . Serien er basert på Arthur Conan Doyles roman med samme navn fra . Hovedrollene er Bob Hoskins, James Fox, Peter Falk, Matthew Rhys, Tom Ward og Elaine Cassidy.

Miniserien hadde premiere på BBC One 25. og 26. desember 2001 og ble deretter vist i to deler på 75 minutter og i tre deler på 50 minutter, med start 28. desember 2002.

Handling 
I Amazonasregnskogen skyter professor George Challenger et dyr som han tror er en dinosaur av typen Pterosauria. Tilbake til England går Challenger til en forelesning ved Natural History Museum, som blir arrangert av hans rival: professor Leo Summerlee. Challenger foreslår en ny ekspedisjon i håp om å oppdage pterosaurens hjem, men dette blir snart avvist av resten av det vitenskapelige miljøet i England. Imidlertid melder Lord John Roxton og Daily Gazette-spaltist Edward Malone seg begge frivillige til å bli med, og finansiere en ekspedisjon til regnskogen.

En skeptisk professor Summerlee blir deretter også med. Underveis til Sør-Amerika avslører Challenger et kart, laget av en portugisisk mann ved navn Luis Mendoz. Dette kartet skal føre dem til et avsidesliggende brasiliansk platå, hvor Challenger skal ha møtt dinosaurer under en tidligere ekspedisjon. Underveis møter de Agnes Clooney og hennes onkel pastor Theo Kerr, som fordømmer Charles Darwins evolusjonsteori. Roxton liker umiddelbart Agnes, og flørter med henne. Agnes melder seg frivillig til å bli med på ekspedisjonen deres som en oversetter.

Når de begir seg ut i jungelen rundt platået oppdager de snart forskjellige arter av dinosaurer, en flokk pterosaurer, og en merkelig art av aggressive, kjøttetende ape-menn. Malone oppdager en innsjø, som han navngir etter sin forlovede Gladys. Malone og Agnes blir jaget av en Allosaurus, men den faller snart i en menneske-skapt felle. Det viser seg at ape-mennene var overlevende medlemmer av Luis Mendoz sin tidligere ekspedisjon til det samme området. Roxton forelsker seg snart i høvdingens datter Maree, en kvinne som er ganske lik ham, og de ender opp med å gifte seg med hverandre.

Skuespillere 
 Bob Hoskins som professor George Challenger
 James Fox som professor Leo Summerlee
 Tom Ward som Lord John Roxton
 Matthew Rhys som Edward Malone
 Elaine Cassidy som Agnes Clooney
 Peter Falk som pastor Theo Kerr
 Nathaniel Lees som Chief
 Tamati Te Nohotu som Archille
 Nicole Whippy som Maree
 Inia Maxwell som en indianer-leder
 Tessa Peake-Jones som Mrs. Summerlee
 Tim Healy som McArdle
 Joanna Page som Gladys, Malone sin forlovede
 Tom Goodman-Hill som Arthur Hare
 Robert Hardy som professor Illingworth

Eksterne lenker 
 

Filmer fra 2001
Britiske filmer